Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
16 ก.ย. 2558

ADVANC และ INTUCH กดดัน SET…คาด กนง.คงดอกเบี้ยที่ 1.50%
ดัชนี SET อยู่ที่ 1,373.51 จุด +2.86 จุด +0.21% ปริมาณซื้อขาย 16,621  ลบ.
แนวรับ:          1,360-1,365          แนวต้าน:          1,380
สรุปทิศทางและแนวโน้มตลาด
ความกังวลต่อ ADVANC INTUCH มากเกินไป…แนะนำ “ซื้อ”: ADVANC ปรับลดลงแรง หลัง ครม.มีมติเห็นชอบให้ TOT ดำเนินการตามคำสั่งศาลฎีกาแผนกผู้ดำรงตำแหน่งทางการเมือง และคำวินิจฉัยของ ป.ป.ช.ที่ให้ ADVANC ต้องจ่ายเงินชดเชยให้กับ TOT จากกณีที่ที่ได้มีการแก้ไขสัญญาต่างๆ ที่เอื้อประโยชน์ต่อ ADVANC ซึ่งแบ่งเป็น 2 กรณี ได้แก่:-
1. การแก้ไขส่วนแบ่งรายได้สัมปทาน 2G เป็น 20% ตลอดอายุสัญญา จากเดิม 25-30% ทำให้ TOT สูญเสียรายได้ 3.6 หมื่นล้านบาท (5% ของ Market Cap) ซึ่งประเด็นนี้ ADVANC ได้เปิดตัวแพคเกจแบบเติมเงินเพื่อรุกเข้าสู่ตลาดระดับล่างมาขึ้น ทำให้ TOT ได้รับรายได้รวมมากกว่าเดิม และเป็นความผิดของ TOT เองที่ไม่ส่งสัญญาที่แก้ไขให้ ครม.อนุมัติ ขณะที่ ADVANC เคารพในสัญญาที่ได้รับความเห็นชอบจาก TOT
2. การลดภาษีสรรพสามติ 10% จากส่วนแบ่งรายได้ ซึ่ง TOT เรียกร้องว่าเกิดการสูญเสียรายได้อีก 7.2 หมื่นล้านบาท (10% ของ Market Cap) ทั้งนี้ภาษีที่ลดนี้ไม่ได้ใช้เฉพาะแต่ ADVANC แต่ใช้ทั้งอุตสาหกรรม ทั้ง DTAC และ TRUE เช่นเดียวกัน และ Operators ทั้ง 3 ราย ได้ส่งส่วนแบ่งรายได้ทั้งหมดให้แก่ TOT และ CAT ซึ่งเป็นผู้จ่ายภาษีสรรพสามติให้กับกระทรวงการคลัง
เรามองแรงขาย ADVANC INTUCH จากประเด็นข่าวนี้มากเกินไป และด้วย Dividend Yield สูง 5.4-6% ปีนี้ รวมไปถึงเป็นผู้ได้รับประโยชน์จากการประมูล 4G ทำให้แนะนำ “ซื้อ” ทั้ง ADVANC INTUCH ด้วยเป้าหมายพื้นฐาน 275 และ 95 บาท ตามลำดับ
กนง.มีแนวโน้มคงดอกเบี้ยที่ 1.50%…”ซื้อ” BLA: เราคาดว่า กนง.มีแนวโน้มคงดอกเบี้ยที่ 1.50% วันนี้ รอผลจากการใช้นโยบายการคลังกระตุ้นเศรษฐกิจไปก่อน และด้วยแนวโน้ม Fed ขึ้นดอกเบี้ยภายในปีนี้ ทำให้ Downside Risk ของดอกเบี้ยจำกัด และแนะนำ “ซื้อ” BLA ด้วยเป้าหมายพื้นฐานที่ 60 บาท และระยะสั้นที่ 53.75 บาท ด้วยปัจจัยสนับสนุนจาก 1) ผลการดำเนินงานผ่านจุดต่ำสุดในปี 2015 จากการตั้งสำรองพิเศษไปแล้ว 2) กำไรเติบโตสูง 44-56% ในปี 2015-16 จากฐานต่ำในปีก่อน และ PE จะปรับลดลงเหลือ 12.2x ในปีหน้าเท่านั้น 3) BLA จะเป็นผู้ได้รับประโยชน์จากอัตราดอกเบี้ยขาขึ้น เนื่องจากต้นทุนการเงินส่วนใหญ่เป็นต้นทุนระยะยาว ขณะที่สามารถหาอัตราผลตอบแทนจากการลงทุนสูงขึ้น
หุ้นที่น่าสนใจทางเทคนิค
RCI “ซื้อ” ราคาหุ้นดีดตัวขึ้นด้วยแท่งเทียนรูปแบบ Bullish Engulfing พร้อมปริมาณการซื้อขายสนับสนุนหนาแน่น สามารถกลับมายืนเหนือเส้นค่าเฉลี่ยระยะเดือนได้อีกครั้ง เป็นจังหวะซื้อเก็งกำไร มีแนวต้านแรกบริเวณ 4.40 บาท และถัดไปที่ 4.56 บาท
KCE “ซื้อ” ราคาหุ้นแกว่งตัวกลับขึ้นมายืนเหนือแนวเส้นค่าเฉลี่ย ระยะสัปดาห์ ด้วยแท่งเทียนคล้ายรูปแบบ Rising Method คาดว่าจะสามารถแกว่งตัวขึ้นได้ต่อเนื่อง มีแนวต้านแรกที่จุดสูงเดิมบริเวณ 58.50 บาท และมีเป้าหมายระยะกลางที่ 60.00 บาท
Futures แนวรับ        แนวต้าน
SET50       880           890
                  874           900
Gold        18900         19200
                 18700         19300
Oil           1700          1750
                1680          1800